OVA EPIZODA SADRŽI OPISE SEKSUALNOG ZLOSTAVLJANJA MALOLJETNIKA
UZNEMIRUJUĆE ZA NEKE GLEDATELJE.
AKO VI ILI NETKO KOGA ZNATE DOŽIVITE ZLOSTAVLJANJE,
NA WWW.WANNATALKABOUTIT.COM NAĐITE INFORMACIJE I RESURSE ZA POMOĆ.
Doc, koliko ste zadovoljni svojim prikazom u Kralju tigrova?
Ovo nije dokumentarac.
Nije dokumentarac.
Lažno je. Glupa, lažna emisija.
Nevjerojatna i izmišljena priča.
NETFLIXOVA DOKUMENTARNA SERIJA
Doc Antle mrzio je Kralja tigrova jer ga pogrešno prikazuje.
BIVŠI UPRAVITELJ, ZOO G.W.
Sakrili su činjenicu da je ovo Ritz-Carlton za držanje velikih mačaka.
OSNIVAČ I RAVNATELJ
Ništa nije ni blizu veličine i ljepote ovog objekta.
To je iluzija. On stvara iluziju u koju ljudi vjeruju.
Nisam razgovarao s Docom od izlaska dokumentarca, ali nije sretan.
Doc je vrlo vješt prevarant.
Misli da je pametniji od svih…
DOCOVA PRIPRAVNICA (1999. – 2007.)
…i oblikuje svoju okolinu da to potvrdi.
On uvijek stvara svoju istinu.
Ne živi u svijetu u kojem mu ljudi proturječe.
Više nije naviknut na to.
Ona blesava djevojčica, Barbara Fisher, ta kuja govori:
„Prisilili su me da povećam sise nakon mjesec dana.“ Jesi luda?
Bila je opsjednuta sisama.
Te sise nisu živjele ovdje. Izlazila je van i isprobavala ih
na svakom muškarcu koji bi naišao.
-Zato je stalno trudna. -Jebote.
Što se tiče onoga što je rekao o meni, to je čista mizoginija.
Od Kralja tigrova ljudi nam dolaze kući i prepoznaju psa.
Činjenica da su svi vjerojatno mogli shvatiti gdje živim
znači da je Doc znao gdje živim.
To mi je bilo zastrašujuće, pa smo otišli u vrlo zabačeni kraj
i tu smo i ostali.
Doc se toliko dugo izvlači s ovime da misli da je nedodirljiv.
Ali nakon Kralja tigrova javilo mi se mnogo ljudi sa svojim pričama.
Znala sam da ću ako progovorim potaknuti druge na isto.
Zajedno smo jači.
Možda ne misli da ćete zavirivati u njegovu prošlost.
Ali kad se istina objelodani, Doc neće moći tako nastaviti.
KAKO JE, DOC?
AVENIJA T.I.G.E.R.S.
Dobro jutro! Danas je lijepo i toplo, zar ne?
Samo nekoliko pravila.
Danas nije dopušteno korištenje fotoaparatom.
Posljednje upozorenje!
Ako vidimo da snimate ili fotografirate, morat ćete otići.
Ja sam Bhagavan Antle, ravnatelj Myrtle Beach Safarija.
Myrtle Beach Safari iznimno je mjesto susreta s divljinom
gdje možete imati neposredno i interaktivno iskustvo
s raznim iznimnim egzotičnim životinjama
izbliza, izvan kaveza, i ostvariti nevjerojatnu interakciju.
Malo tko na svijetu ima orla…
DRESER, DOCOV ZOO
…s kojim živi i gleda Igru prijestolja.
To se ne događa mnogim ljudima.
S 12 godina fotografirala sam se u zoološkom vrtu Myrtle Beach.
DOCOVA PRIPRAVNICA (2003. – 2011.)
Rekla sam mami da to želim raditi.
Kad sam postala maturantica, nazvala sam Doca Antlea i rekla:
„Želim volontirati za vas.“
Pitao me koliko se brzo mogu doseliti.
Bilo je to kao da sam dobila zlatnu ulaznicu za Američki idol.
„Dobro!“
ZOOLOŠKI VRT M. BEACH DVIJE TISUĆITE
Radila sam za Doca Antlea sedam godina.
Moji su roditelji bili sretni što radim nešto što sam mislila da želim.
Mislim da nisu shvatili na što sam se stvarno obvezala,
a to je rad svakog dana u tjednu na mjestu koje ne mogu napustiti.
Barbara je prva razgovarala sa mnom.
Ja i Barb bile smo usredotočene na obuku mladunaca
dok postaju adolescenti i počinju hodati.
Svaki smo dan išle na mjesto zvano Barefoot Landing
i fotografirale se s mladuncima tigrova i odraslim mačkama.
Jednog ljeta nazvao sam prijatelja u Myrtle Beachu i ponudio mi je posao…
BIVŠI PRIPRAVNICI
…upravljanja zidom za penjanje u B. Landingu.
Kako je ljeto odmicalo, počeo sam razvijati odnos
s ljudima iz Stanice za očuvanje.
Prvo s Barbarom, a onda i s Chinom.
Svi su nalikovali Krokodilu Dundeeju. Bili su preplanuli,
imali plavu kosu i nož.
Bilo je zaista impresivno.
S vremenom se pojavio i Doc.
Oduševio me.
Na kraju ljeta predložio mi je da dođem raditi za njega.
Pristao sam.
Boravio sam u štali zajedno sa slonom.
Išao sam na počinak kad i Bubbles i budio se s njim.
Pitao sam se otkud mi toliko sreće da se nađem u toj situaciji.
Onda su mi dali odjeću i nož.
Sad sam i ja Krokodil Dundee.
Faca sam.
Mislio sam da živim u snu.
Ali sve se potpuno promijenilo kad se pojavila Julie.
DOCOVA PRIPRAVNICA (2001.)
Razgovarao sam s Docom i rekao je da su stigle nove djevojke
i da ne želi da se zbližimo.
Netko mi je rekao: „Doc misli da si devetka.“
Dio mene bio je zadovoljan, a dio začuđen.
Doc se vrlo različito odnosio prema ženama i muškarcima.
Pokazivao je svoj golemi krevet…
DOCOVA PRIPRAVNICA (1997. – 1999.)
…više nego što bi trebao zaposlenici.
Uvijek sam se pitala jesam li što pogrešno shvatila,
ali gledajući Kralja tigrova i slušajući Barbaru, doživjela sam katarzu.
Bila je to nevjerojatna potvrda da ovo nisam izmislila
i da su tome svjedočili i drugi.
Ja sam mentorica za poliamorne veze
i primijetila sam da ljudi stalno govore da je Doc poklonik poliamorije.
Poliamorija iziskuje poštovanje koje vrijedi u oba smjera.
Iziskuje autonomiju.
A Doc ne potiče svoje partnerice
da grade zdrave veze izvan njihova odnosa.
To je harem, a ne poliamorija.
Imam tri voljene partnerice koje su sa mnom 20 godina.
Sina i tri kćeri.
Ta skupina ljudi, zajedno s ljudima koji ih okružuju,
voli ovaj posao i planira nastaviti s njime.
Kad bih se danas preselio na Himalaju,
oni bi trebali moći preuzeti ovaj posao.
Ima prenapuhan osjećaj vlastite važnosti.
Smatra se guruom.
To što ima sljedbenike ili životinje koje su mu podređene
podupire tu priču.
Nakon što smo promijenili imena, dao nam je različite lance.
Medaljon nam je svima predstavljao…
PRIPRAVNICA (1999. – 2007.)
…naše ujedinjenje kao jedne obitelji.
To je simbol integralne joge koju je promicao Svami Sačidananda.
On je guru koji je otvorio Woodstock.
Krupni bradati lik koji kaže „Počnimo“.
To je Svami Sačidananda.
Brojni slavni ljudi dugogodišnji su sljedbenici.
Upoznao je Svamiđija Sačidanandu u Yogavilleu.
Svi ti ljudi bili su sljedbenici Svamiđija i slušali su sve što je govorio
i temeljili su svaki dio svojeg života na njegovu učenju.
SVAMI SAČIDANANDA I BHAGAVAN ANTLE
Ako je nekoga idolizirao, to je bio Svamiđi.
Način na koji govori o njemu nadilazi obožavanje.
Kako si od Yogavillea postao…
Kad dodaš Yogaville,
ulaziš u taj nevjerojatno složen
kultni, čudni entitet.
Svećenik Šri Svami Sačidananda…
BUCKINGHAM, VIRGINIA, OSAMDESETE
…iskusio je duhovno jedinstvo sve tvari
i sanjao o stvaranju svetišta u kojem se to jedinstvo može vidjeti i osjetiti.
Svami Sačidananda običavao se šaliti…
BIVŠA SLJEDBENICA YOGAVILLEA
…da su instituti za jogu utočišta, a mi njihovi štićenici.
Ljudi su govorili: „To je baš smiješno, Svamiđi.“
Ali bila je istina. Bila su to vremena krize.
Ljudi su birali između joge i scijentologije, a ja sam pomislila:
„Nisam odrasla među vukovima. Pokušat ću s jogom.“
Posvuda se čuje plač.
Čujemo ljude kako viču u ime mira,
ali žele se boriti za mir.
Većina ljudi u Yogavilleu ljubazni su i brižni pojedinci
koji žele napredovati u duhovnom smislu i poboljšati svijet.
Yogaville je posebna zajednica u kojoj ljudi odlučuju živjeti zajedno…
BIVŠA SLJEDBENICA
…uz jogu, vegetarijanstvo i meditaciju.
Yogaville ima blizu 250 stalnih stanovnika.
Moji su roditelji upoznali Svamija Sačidanandu kad sam imala pet godina,
a sama sam odlučila početi meditirati s 11 godina.
Posvećivala bih jogi i meditaciji četiri do šest sati na dan.
Bili smo vrlo miroljubiva zajednica, puna ljubavi i otvorena prema svima.
Hari om, hari om, hari om.
Ljudi vjeruju da je Svami Sačidananda bog.
Isus Krist.
Ne može pogriješiti.
Pali bi na tlo pred njim kad bi ušao u sobu…
BIVŠA SLJEDBENICA
…poklonili se i poljubili mu stopala.
Gledala sam Kralja tigrova i pomislila:
„Ne znaju priču koja je prethodila tomu.“
Doca Antlea nadahnuo je Svami Sačidananda.
Privlačila ga je moć koju je imao nad drugim ljudima.
OSNIVAČ I RAVNATELJ REZERVATA T.I.G.E.R.S.
Bhagavan je bio dobro poznat u Yogavilleu.
Svami Sačidananda ga je volio.
Mogao se pohvaliti mnogočime.
Imao je Bubblesa, bebu slona.
Bio je poput slavne osobe ondje.
Bhagavan Antle iz Bhagavanove nebeske magije.
Bio je sladak dečko osamdesetih.
Imao je dugu tamnu kosu, brkove.
Bio je mađioničar.
Nas smo se dvojica odmah povezali preko magije.
Imao sam 15 ili 16 godina.
Imao sam svoju karijeru…
DOCOV MAĐIONIČARSKI PARTNER
…i radio na sajmovima. Bio sam popularan duž istočne obale.
Bhagavan me smatrao dobrim izvorom zarade.
Tako smo odmah sklopili neslužbeno partnerstvo.
Dogovorili smo podjelu zarade popola.
Dođite, dečki! Trčite!
Tada je imao Buckinghamski zoološki park u neposrednoj blizini Yogavillea.
PRVI ZOOLOŠKI VRT D. ANTLEA
Vozili biste se malom cestom i ne biste znali da je ondje
ako niste znali kako ga pronaći.
Prošli biste kroz vratnice i vidjeli kuću u obliku slova A.
Izgledala je kao hobitska nastamba.
Čim ste ušli mogli ste vidjeti slona u daljini.
Mogli ste vidjeti tigrove i lavove.
Dobar dečko.
U početku je to bilo sjajno mjesto.
U Buckinghamskom zoološkom vrtu sviđala mi se zajednica koju je Bhagavan izgradio.
Bhagavana sam upoznao nakon srednje škole.
Održavao bi lokalne nastupe za škole.
ŽONGLER
Surađivali smo i na festivalu renesanse.
Bio sam profesionalni žongler 25 ili 30 godina.
Ja sam poduzetnik.
Bavio sam se snimanjem videozapisa
i snimao sam njegove mađioničarske nastupe.
Stalnim vježbanjem kontrole nad životnom silom
nećete moći kontrolirati samo životnu snagu svojeg uma i tijela,
nego ćete moći kontrolirati i životnu snagu svemira.
Bhagavan je navodno imao psihičke moći
jer je vježbao jogu i pranayamu
i stekao te supermoći.
Hodao bi po žeravici, uzrokovao da stvari lebde i još koješta.
Možete uvježbati svoje tijelo
da postane otporno na vanjski svijet koji utječe na vas.
Stvorio bi iluziju da biste, ako ga slušate i slijedite ono što radi,
i sami mogli raditi neke od tih stvari.
Ti ljudi nisu dobivali plaću
jer im je obećano da će dobiti supermoći od Bhagavana,
a on ih zapravo nije imao.
Nije bio neki mađioničar.
Ovo je dvojka herc.
Točnost od 98 %.
Bilo je grozno.
Jednostavno je bilo grozno.
Ali ljudima se sviđalo jer je bio kul tip s tigrovima.
Te sposobnosti nisu ništa u usporedbi s postignućima
kontrole nad mislima i osjećajima uma.
U usporedbi s njima samo su kap u moru.
Bhagavanova učenja o jogi potekla su od gurua.
BIVŠA SLJEDBENICA
Ta filozofija i psihologija koja se odnosi na pristup svijetu.
I dalje volim filozofiju joge,
ali to iskustvo, kad gledam u prošlost,
naučilo me mnogo o tome
kako biti svjestan pristupa nalik kultu,
nastojanja privlačenja ljudi u svrhu moći ili pohlepe
i davanja
osjećaja da ćeš primiti nešto što nije moguće dobiti.
Imao je potpunu kontrolu.
Morali smo nositi određenu odjeću i jesti određenu vrstu hrane.
Ulažete sve.
Ne ulažete samo svoju materijalnu imovinu, nego i svoj sustav uvjerenja.
Jednog dana iznenadit će vas koliko je vaš um poslušan.
Čovjek će imati zdravo i vitalno tijelo lišeno bolesti.
Um će biti smiren, bistar i dinamičan.
Bhagavan je naučio manipulirati tim učenjima.
Da biste bili dio zoološkog vrta,
odričete se cijelog života, odričete se imena,
odričete se svijeta, obitelji, prijatelja.
Tigrovi postaju prioritet nauštrb svega.
Oduvijek je bio takav i to mu je samo služilo da dobije besplatnu radnu snagu.
Samo prisustvo velike mačke može vam promijeniti život.
Kad je Doc otvarao zoološki vrt,
htio je oblikovati okruženje nalik Yogavilleu,
u kojem je on vođa grupe
i svi rade za viši cilj radeći sa životinjama,
a htio je i uključiti jogu.
Vježbaš li jogu?
Upozorenje na kult.
Vježbao sam jogu tijekom života.
Vježbao sam borilačke vještine od malih nogu.
Vježbam cijeli život.
Uvijek kažem osoblju da bi trebali vježbati jogu
kako bi stekli stabilnost uma i tijela.
Ima mnogo smisla koristiti se tim osobinama gurua
kako biste stvorili kulturu u kojoj ste poput Boga.
Dolaze kao tinejdžeri i još su ovdje nakon više desetljeća
jer dobivaju osjećaj ispunjenosti od interakcije s divljim životinjama.
Postoji pjesma:
„Na odmoru sam jer volim svoje zanimanje.
DOCOVA PARTNERICA
Ako ti ne voliš, promijeni čime se baviš.“ Savršena pjesma.
Bhagavan je nedvojbeno želio stvoriti vlastitu sljedbu.
Uspio je i bio je dobar u tome.
DOBRO DOŠLI U ZOOLOŠKI PARK G.W.
Sreo sam Joea nekoliko puta u njegovu zoološkom vrtu.
i bio sam šokiran onime što sam vidio
jer je to u svakom pogledu bila lošija verzija,
kopija onoga što je Bhagavan izgradio.
Evo što ćemo stvoriti.
Pokreni snimku.
Želim da pogledate uređenje okoliša i sve ostalo.
Jedan čovjek uređuje cijeli park jer se ponosi njime.
Osoblje se ponosi onime što radi.
Joe je pokušao potpuno preslikati zoološki park Doca Antlea.
BIVŠI UPRAVITELJ
Sve je Docovo.
Kupit ćemo odjeću poput one koja se nosi na safariju
da biste se osjećali kao da radite u atmosferi džungle.
Vrlo je jednostavno. Ujutro ustanete, odjenete se
i dođete na posao sa sjajnim, blistavim stavom.
Dok ne steknete samodisciplinu, ne možemo se baviti ovime.
Okupljam svoje sljedbenike pod imenom Hram zvijeri.
Zoološki vrt G.W. samostalna je crkva, a ja sam svećenik Joe.
Ako želite imati vjenčanje s tigrovima,
možemo sve ukrasiti i odraditi
samo za vas.
Danas smo se okupili ovdje u svetištu Crkve zvijeri
gdje nam je nebo strop, a trava pod.
Ljudi poput Joea Exotica i Doca Antlea vole odijevati kostime.
To je ono što rade, vole se hvaliti: „Ja sam Kralj tigrova…
PRIPRAVNICA (2003. – 2011.)
…i okružuju me prekrasne žene s velikim grudima odjevene u kožu.“
Ne mogu vjerovati da sam nosio te kostime.
Mislim da sam se jedino usprotivio tajicama.
Vidjela sam što Bhagavan ima u ormaru
i ondje možete naći najluđu odjeću.
Ovo je odjeća s Renesansnog sajma. Bila sam ponosna na žičanu majicu.
Sajam kralja Richarda! Vikendom od 4. rujna do 24. listopada.
Na renesansnim sajmovima okupljaju se tisuće ljudi,
a svi izvođači i osobe koje rade na sajmu
odjeveni su u srednjovjekovne kostime.
Obično su ondje kovač mačeva i žongleri
i svi ostali izvođači koji su živjeli u srednjem vijeku.
Kad god smo išli na renesansne sajmove,
Bhagavan je uvijek vrebao i tražio djevojke.
Nema boljeg uleta na svijetu od: „Želiš li maziti mog tigra?“
Tako sam ga upoznala.
Putovala sam iz jedne države u drugu radeći na renesansnim sajmovima
i šetala sam tvora u šumi
kad sam naletjela na tipa koji je šetao lava.
Trenutačno dobiva na težini gotovo pola kilograma svaki dan.
Pitala sam ga treba li radnike.
Tjedan dana poslije teglila sam slonov izmet. Doselila sam se.
Vješt je s riječima.
Kad bi govorio o zahtjevima posla,
koliko sati moramo raditi i koliko posvećeni moramo biti,
to je uobličio ovako:
„Životinje su na prvom mjestu.
Posao je zahtjevan, bit će teško i morate biti jaki da biste uspjeli.“
To me jako privuklo.
Bhagavan je znao kako upravljati ljudima
jer je učio od Svamija Sačidanande.
Da biste postali svami, prisežete na celibat, poslušnost,
nesebično služenje i siromaštvo.
Bio je Svami Sačidananda i položio je te zavjete,
ali više se nisu odnosili na njega jer je bio prosvijetljen.
Joga zahtijeva od čovjeka da se reformira.
Tijekom godina koje sam provela ondje
guru je razvio seksualne veze s mnogim učenicama.
U slučajevima seksualnog zlostavljanja dovedu te i navedu te da pomisliš
da ćeš biti prijateljica moćnoj osobi.
Dakle, izokrene se ono što bi željele.
Ne, ne žele da ih starac s dugom bradom
dodiruje, da imaju odnose s njim ili ga dovode do vrhunca.
„MASAŽA JE PREŠLA U ORALNI SEKS. TO ME JAKO UZNEMIRILO.“
S koliko je žena bio?
Ne znam. Kladim se da neke nikad nisu progovorile o tome.
Ali rekla bih barem desetak.
Vjerovale su da ih to čini posebnima,
da im taj bliski intimni odnos daje
određenu povezanost s Bogom.
A Bhagavan je oponašao gurua.
Bhagavan je jako privlačio žene.
Prva mu je žena bila Brahmi Betsy.
DOCOVA PRVA ŽENA
Neko je vrijeme bila samo Brahmi.
Brahmi je bila prelijepa.
Bila je prekrasna. Vitka, duge tamne kose.
Izgledali su kao sretan bračni par.
Bhagavan ih je isticao kao primjer koliko su sretni
i kakav su divan par, što je zanimljivo.
Mislim da to nije bio njezin način života.
To što je Bhagavana zanimalo više žena.
Vjerujem da je to dio razloga zašto je život moje sestre ispao ovako.
Mislim, mora biti.
Nikad to nije nadišla.
BRAT BETSY BRAHMI
Polako, ali sigurno si uništava život.
Već dugo ima problem s pićem.
Umalo je umrla prije nekoliko godina.
Šteta jer je…
Postajem emocionalan.
Vjerojatno to nikad neću preboljeti. Moja majka to uvijek spominje.
„Bio je ljubav tvog života.“
DOCOVA PRVA ŽENA
Kažem da jest.
Nitko to neće promijeniti.
Ja i Kevin, kako se tada zvao,
upoznali smo se u srednjoj školi.
Prije nego što smo počeli hodati moj je dečko živio pokraj njega.
Išla bih Kevinovoj kući provoditi ondje vrijeme s dečkom
jer Kevinovoj majci nije smetalo.
Bila je kul mama.
Ali prekinuo je sa mnom kako bi bio s Kevinovom majkom.
Nije li ljudima bilo čudno što se počela seksati s tinejdžerom?
Samo ljudima koji su znali, a to smo bili samo mi.
Osjećala se loše i rekla je: „Znam da si uzrujana.
Zašto ne bi hodala s Kevinom?“
Njezinim sinom.
I jesam.
Naravno da sam se zaljubila.
Htjela sam stalno biti s njim.
Bio je vrlo samouvjeren i lijep.
Moja ga je sestra dovodila kući.
Mislim da se tati isprva nije sviđao.
Kevin je napustio školu. Možda je to bio dio razloga.
Ali imao je dugu kosu.
To se nije svidjelo mom tati.
Bio je buntovnik.
Uvijek je želio biti u nevolji.
Tražio je nevolje.
Kad smo se vjenčali, promijenili smo imena
jer smo otišli na jednomjesečni tečaj u Yogavilleu
da bismo postali ovlašteni učitelji joge.
Svami Sačidananda dao nam je nova imena.
Od Betsy sam postala Brahmi.
A on je od Kevina Antlea postao Šri Mahamajavi Bhagavan Antle.
Prilično velika promjena.
Bhagavan Antle je 1982. bio vrlo zgodan.
Bio je vrlo šarmantan.
BIVŠA SLJEDBENICA
Imao se čime hvaliti. Vozio je DeLorean i Porsche.
BUCKINGHAM, VIRGINIA, OSAMDESETE
Upoznala sam ga na jezeru Lotus oko istoimenog hrama u Yogavilleu.
Dobro se toga sjećam
jer se nabacivao nekolicini tinejdžerica tog dana na jezeru.
Razgovarale smo i pitala sam ih:
SUMATI, 14 GODINA
„Je li ti dirao stražnjicu ili grudi?
Je li se to dogodilo i vama ili samo meni?“
Koliko je imao godina?
On je imao 22, a ja 14.
To nije zakonito u Virginiji.
Dugo vrijeme, oko šest mjeseci,
slao mi je poeziju, donosio cvijeće i nastojao me zavesti.
Sjećam se izlazaka s Bhagavanom…
BIVŠA SLJEDBENICA YOGAVILLEA
…u kino ili na večeru.
Imao je sve igračke. Sjećam se igranja s mnogo igračaka.
Imali su jacuzzi.
Često smo se igrali s mladuncima životinja.
Kad si bio ondje, bio si u njegovu svijetu.
Umanjivala sam sve što se događalo,
ali sad kad gledam na to kao odrasla osoba,
proslijedili su me
osobi koja je radila s Bhagavanom.
Osjećala sam pritisak
da imam seksualne odnose s tom osobom,
koja je imala 30 godina.
Ja sam imala 15.
Tada sam mislila da je to moj izbor i odigrala sam svoju ulogu.
Nisam bila sposobna donositi takve odluke.
To je bio dio kulture koju je Bhagavan njegovao.
Bilo je mnogo snimanja.
Sigurno je bilo neprimjerenih fotografija.
Bile smo maloljetne.
Gole fotografije.
Snimio je fotografije na kojima gola držim udava.
Srećom, njegova supruga Brahmi pronašla je te slike i spalila ih.
Inače bi negdje na svijetu mogle postojati moje gole fotografije.
Namjerio se na mlade žene
i bilo mu je važno da budu djevice.
Na moj petnaesti rođendan prvi smo put spavali zajedno,
ali prije nego što smo spavali zajedno, imali smo duhovni obred vjenčanja
u sobi za meditaciju u njegovoj kući.
Stavio mi je vjenčani prsten
i trebala sam biti njegova supruga, a on je trebao biti moj suprug
iako je već bio oženjen.
Rekao mi je da ona vjeruje u poliamoriju i da želi biti u otvorenom braku
i da je sve u najboljem redu, ali nije bilo tako.
Najgore je što su druge žene koje su živjele ondje
mislile da sam ja to odobravala.
Mislile su da mi to nije smetalo.
Šalite se? Naravno da jest.
Morate znati da sam uvijek sve saznala posljednja.
Odveo me na medeni mjesec na Djevičanske otoke
s Brahmi Betsy, svojom prvom ženom,
što je bilo vrlo neugodno
jer Brahmi i ja nismo razgovarale o činjenici da sam u vezi s njim.
Nisam znala da joj je to medeni mjesec.
Provodila sam vrijeme roneći.
On je očito cijelo vrijeme ševio druge žene.
Nisam to znala.
Samo bi mi rekao da ona to odobrava.
Jedna od njegovih mnogih laži.
Ali bila je jako mlada i mogu zamisliti da mu je povjerovala.
Izveo je klasičan manevar zadobivanja moći i kontrole tako što me izolirao.
Iselila sam se iz roditeljske kuće s 15 godina i preselila se u Yogaville.
Oprezno je birao tinejdžerice čiji roditelji nisu obraćali pozornost na njih.
Sumati je živjela u šatoru iza moje kuće.
Ponekad bi me posjetio u mojem šatoru u Yogavilleu.
Zanimala sam ga samo dok sam izgledala kao da mi je 12 godina.
Do tridesete godine imala sam 45 kg.
Nisam imala nikakve obline.
To je volio.
Volio je žene koje su izgledale kao tinejdžerice.
Trebale smo biti jako mršave.
Slijedila sam Docovu strogu prehranu.
DOCOVA PRIPRAVNICA (1997. – 1999.)
Unosila sam oko 800 kalorija dnevno iz hrane siromašne hranjivim tvarima.
Ne možete pretvoriti nekoga u dresera životinja.
Osoba mora biti psihički i fizički snažna.
Treba biti okretna
i biti sposobna brzo reagirati i shvaćati.
Umirala sam od gladi.
Gubila bih svijest kad bih se ustala.
Umalo sam poginula jer radiš s divljim životinjama i…
Imala sam tako nizak krvni tlak da bih gubila svijest.
Spasila me jedna volonterka.
Izveli su je za rođendan i sutradan se vratila i rekla:
„Ne znaš što ti se događa.
Ispiru ti mozak.
To kultovi rade kad žele ovladati psihom ljudi.“
Rekla je: „Toliko si dugo u ovome
da ni ne znaš koliko ti je mozak ispran.“
Rekla mi je: „Moraš jesti.“
Na kraju me lovila po parkiralištu držeći čokoladicu i vičući:
„Nemasna je, jebote!“
Odbila sam je pojesti jer je čokoladica bila previše,
ali počela sam jesti mrkvu
i počela sam jasno razmišljati.
Um mi je postao bistriji i otišla sam Docu.
Rekla sam da ću ostati sljedeću godinu.
Htjela sam dovršiti dvije godine.
No odbila sam povećati grudi.
Odlučila sam da ne želim biti takva.
Rekao je: „Ako ćeš izgledati kao debeljuca, ne trebaju ti sise.“
Još su mi virile kosti, bila sam mršavica
i pomislila sam: „Nikad neću pobijediti.
I počinjem mu vjerovati.“
Osjećala sam se kao da ću nestati ako ostanem.
U osamdesetima kad smo počinjali
Svami Sačidananda imao je novu ideju, koja je bila vrlo originalna,
da naše ponašanje, misli i prehrana utječu na naše zdravlje.
Vi ste ono što jedete. Zapamtite to.
Većinu naših fizičkih problema uzrokuje hrana koju jedemo.
Svami je uvjerio ljude da je on
sada prosvijetljen i savršeno Božje oruđe.
Bhagavan je doživljavao gurua kao nekoga tko može raditi što poželi.
Bila sam vrlo bliska s osobom koja se brinula za Svamija Sačidanandu.
Povjerila mi se i rekla da je tuče.
Ako želite kazniti nekoga tko vam je naškodio,
učinite nešto lijepo za tu osobu.
Prihvatila je to tako lako i s ljubavlju.
Bilo je ludo, ali to sad uviđam.
U to sam vrijeme nosila ružičaste naočale.
Stani. O, ne! Pao si.
Veliki dečko.
Bhagavanu se nije sviđalo kad bi mu netko proturječio oko ičega
i to je bio naš problem.
Ako bih to učinio pred skupinom ljudi, izbila bi drama.
Bolje me ne prati.
Brzo sam naučio da to ne činim.
-Nastojim spriječiti snimanje. -Oprosti. Dobro.
Ako dođeš i kažeš: „Nije pošteno. Nisi slušao. Znam put.“
Nemamo tolerancije ni vremena ni za koga takvog.
Definitivno je imao tešku narav.
Ne želiš imati nešto za što si vezan pred Bhagavanom jer će te mučiti time.
Obožavala sam jednu ženku kapucina.
Otkad sam je ugledala bila sam opsjednuta njome.
Bhagavan je znao da je volim. Sviđalo mu se što je dobro čuvam.
Ali volio me i mučiti time što sam joj tako privržena.
Jednom ju je uzeo i stavio u zamrzivač.
To je mala, sićušna beba.
Uzeo ju je, stavio u zamrzivač i zatvorio ga
i zurio u mene čekajući da se prestanem uzrujavati zbog toga.
To mi je govorio. „Učim te da se ne vežeš toliko.
Razmisli o tome kako se osjećaš
dok je majmunica u zamrzivaču i smiri se.“
Bio je sposoban nauditi nekome više od prosječne osobe.
Znao se pretvoriti iz vrlo šarmantne osobe u vrlo ljutitu.
Jesi li ga ikad vidjela toliko ljutitog da te to prestrašilo?
Da.
Sa mnom, jednom.
Možemo li stati nakratko?
Da. Samo trebam piće i…
Četiri puta u četiri godine pomislila sam da će me ubiti.
Bio je toliko nasilan prema meni da sam pomislila da je to to.
„Ubit će me. Ovo je kraj.“
Prvih nekoliko puta povod je bilo to što sam htjela otići.
Ubrzo nakon početka veze.
Samo sam htjela otići. Nisam htjela biti u vezi.
Tukao bi me ili bio nasilan prema meni.
To bi me uplašilo i ostala bih s njim.
Gušio me do te mjere da sam se onesvijestila,
a jednom se čak hvalio djevojkama
da mi je slomio dva rebra da bi me ušutkao.
To je bila istina.
Nije me volio tući jer bi ostali ožiljci
pa me obično gušio jer to nije ostavljalo traga.
Jako se naljutio kad sam zatrudnjela. Rekao je da sam ja kriva.
Kad sam počela rađati,
netko ga je pronašao i, naravno, bio je s djevojkom.
Nazvao me dok sam se još porađala i pitao:
„Je li u redu ako se ne pojavim?“ A ja sam rekla: „Ne!“
Onda je došao i legao na krevet pokraj mene
i spavao dok sam rađala.
Srećom, toliko me boljelo da nisam razmišljala previše o tome,
ali bilo je tužno.
Znate li izreku da te ono što te ne ubije čini jačim?
Znate što?
Neće mi se dogoditi mnogo stvari gorih od toga.
Čim se dijete rodilo, nestao je.
Vratio se djevojci.
Sjećam se da sam se šokirala kad je Brahmi zatrudnjela.
Rekao je da ni ne spava s njom.
Govorio je Sumati:
„Mogu izvesti vudu-čaroliju tako da nikad ne zatrudniš.“
Vjerovala je da je može začarati i da neće zatrudnjeti.
Ali moja se kći tek rodila, a njoj se već nazirao trbuh.
Netom prije otvaranja hrama Lotus
rekla sam Bhagavanu da sam trudna s Tilakam.
Prvo je rekao da dijete nije njegovo,
a onda je rekao da moram pobaciti
i htio me natjerati na to.
Tilakamina je mama bila luda tinejdžerica
s kojom sam se predugo družio i ostala je trudna.
Odvukao sam je u hotel u Washingtonu
i nismo ispravno upotrijebili kontracepciju.
Gle čuda, evo bebe!
Nazvala sam Svamija Sačidanandu i napokon sam mu priznala
da sam četiri godine u vezi s Bhagavanom i da sam trudna.
Rekao mi je da ću biti sjajna majka.
Rekao je: „Ako te Bhagavan oženi, može ostati u Yogavilleu.
Ako nastavi sa ženama kao dosad, morat će otići.“
Organiziran je obiteljski sastanak
na kojem smo raspravljali o tim poraznim vijestima.
Na tom obiteljskom sastanku
pokušali su okriviti djevojke
za njihovo raskalašeno ponašanje.
Suprug i ja rekli smo: „Oprostite.
To je čovjek kojeg je naš učitelj nazivao velikim jogijem,
a kažete da mu djevojke nisu trebale vjerovati?
To se ne čini razumnim. Čini mi se da je negativac odrasla osoba.“
Postojala je kultura upiranja prstom u žene.
Mislilo se da zavodimo muškarce i da je krivnja na nama.
Odjednom je zajednica odlučila
da svi učenici, roditelji i učitelji povezani sa školom
trebaju potpisati prisegu.
Zabranjeno je da međusobno izlaze.
Osim toga, nije bilo poželjno propitivati Svamija Sačidanandu.
Imali smo osjećaj da nas kažnjavaju.
Morali smo se pritajiti i zašutjeti.
Tražiti dopuštenje za sve.
Ljudi suprotnog spola nisu smjeli bili sami u istoj sobi.
Ako roditelj, dijete ili učitelj nisu htjeli potpisati tu prisegu,
nisu mogli pohađati nastavu ni podučavati.
Nisam je htjela potpisati.
Kad sam progovorila, zajednica me zamolila da odem.
Svami Sačidananda izravno mi se obratio:
„Ti si trula jabuka.
Zbog tebe će strunuti druge sjajne i dobre jabuke.“
Povrijedilo me kad su me izopćili i isključili.
Yogaville je bio moj cijeli svijet. Nisam znala ni za što drugo.
Yogaville je iznevjerio našu djecu
time što nije zauzeo stav.
Kad sam zatrudnjela,
već je bio u vezi s drugom 14-godišnjakinjom.
Kad se udaš za 14-godišnjakinju,
što bi te
moglo sputavati?
Ni u milijun godina nisam mislila
da ću javno podijeliti ovu priču.
Kad se čujem…
DOCOVA BIVŠA ŽENA
…pomislim da je to prilično ludo.
Ja sam imala 14, a on 25 godina.
Mama je htjela da shvatim koliko je situacija neprikladna.
Sjećam se da je rekao:
„Bez brige, riješit ćemo to.
Bit će u redu. Ne brini se, bit ćemo zajedno.
Bhagavan i ja razgovarali smo telefonom
i htio je da mu kažem kojim točno putem idem u školu.
Rekla sam mu, a on je došao i zaustavio se u autu kraj mene
u nekakvoj krinki. Izgledao je bizarno.
Sakrio je kosu šeširom i stavio lude naočale.
Uskočila sam u automobil, bacila školsku torbu u kontejner
i otišli smo.
U svojim sam mislima pobjegla, ali nisam shvaćala da je to otmica.
JESTE LI JE VIDJELI? POLICIJSKA POSTAJA U SANTA MONICI
Prijevod titlova: Marija Gračić